Ehdotus neuvoston päätökseksi yhteisen liikennepolitiikan kehittämisestä ja toteuttamisesta /* KOM/96/0654 lopull. - SYN 96/0306 */



Virallinen lehti nro C 028 , 29/01/1997 s. 0021



Ehdotus neuvoston päätökseksi yhteisen liikennepolitiikan kehittämisestä ja toteuttamisesta (97/C 28/05) (ETA:n kannalta merkityksellinen teksti) KOM(96) 654 lopull. - 96/0306(SYN) (Komission esittämä 13 päivänä joulukuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 75 ja 84 artiklan ja 129 d artiklan 3 kohdan, ottaa huomioon komission ehdotuksen, ottaa huomioon talous- ja sosiaalikomitean lausunnon, ottaa huomioon alueiden komitean lausunnon, noudattaa perustamissopimuksen 189 c artiklassa määrättyä menettelyä, sekä katsoo, että komissio on selvittänyt yhteisen liikennepolitiikan tulevaa kehitystä koskevassa tiedonannossaan (1), kuinka se tulee luomaan järjestelmän henkilöiden ja tavaroiden kestävän vapaan liikkuvuuden takaamiseksi sisämarkkinoilla, Euroopan parlamentti (2), talous- ja sosiaalikomitea (3) ja neuvosto (4) ovat antaneet myönteisen lausunnon komission ehdottaman lähestymistavan pääpiirteistä, komissio on laatinut tiedonannon yhteisen liikennepolitiikan kehittämistä vuosina 1995-2000 koskevasta toimintaohjelmasta (5). ohjelmassa hahmotellaan toimenpiteitä, joiden tavoitteena on - kehittää yhdennettyjä liikennejärjestelmiä ympäristöllisiä, yhteiskunnallisia, energiaa ja turvallisuutta koskevia tavoitteita edistävän kehittyneen tekniikan avulla, - varmistaa ja edistää yhtenäismarkkinoiden toimintaa liikennepalvelujen tehokkuuden, valintamahdollisuuksien ja käyttäjäystävällisen tarjonnan tukemiseksi suojaten samalla sosiaaliset vaatimukset, - kehittää tarvittaessa ulkosuhteiden ulottuvuutta Euroopan unionin ja kolmansien maiden välisten liikenneyhteyksien laadun parantamiseksi, yhteisön yritysten pääsyn takaamiseksi liikennemarkkinoille muualla maailmassa ja yhtenäismarkkinoiden asianmukaisen toiminnan varmistamiseksi, näiden tavoitteiden toteuttamiseksi tarvitaan laaja-alaisia politiikkoja ja toimia, joita ovat: - intermodaalisen liikenteen edistäminen, - Euroopanlaajuisen yhdistettyjen kuljetusten verkon luominen, jota täydentää tutkimus- ja kehitystyön järjestäminen parhaan mahdollisen teknologian kehittämiseksi ja sen soveltamiseksi liikennejärjestelmään. - Euroopan laajuisen liikenneverkon asteittainen yhdentäminen koordinoimalla investointeja, taloudellisia kannustimia, edistämällä julkisen ja yksityisen sektorin yhteistoimintaa ja teknistä lähentymistä, - kaikkia liikennemuotoja koskevan korkealaatuisen julkisen matkustajaliikenteen kehittäminen kansalaisten verkoston luomiseksi, - oikeudellisen kehyksen luominen liikenteen käyttäjien oikeudellisen suojan varmistamiseksi ja niiden täytäntöönpano sellaisten kilpailunvastaisten käytäntöjen estämiseksi, jotka ovat omiaan vaikuttamaan kuljetuspalvelujen jakeluun, - liikenteen ympäristövaikutusten tunnistaminen ja arviointi sekä toimet niiden vähentämiseksi, - teknisten sääntöjen ja standardien määrittäminen erityisesti liikennejärjestelmän yhteentoimivuuden, ympäristövaikutusten ja energiankulutuksen vaikutusten sekä turvallisuuden parantamiseksi, - liikenneturvallisuuden parantaminen soveltuvin oikeudellisin ja teknisin keinoin, - liikennepalveluiden yhtenäismarkkinoita koskevien sääntöjen tehokas valvonta ja mukauttaminen, mukaan lukien niiden täytäntöönpano, - yhtenäismarkkinoiden toimintaa koskevien olennaisten ja oikea-aikaisten tietojen saatavuus liikenteen alalla, - infrastruktuurikustannuksia ja ulkoisia kustannuksia koskevien erilaisten laskentajärjestelmien asteittainen lähentäminen, - liikennesektorin työntekijöiden työskentelyolosuhteiden parantaminen sekä heidän elintasonsa ja koulutustasonsa nostaminen, - kolmansien maiden kanssa tehtävien ja kansainvälisten liikenneasioita koskevien sopimusten edistäminen, on toteutettava tarvittavat toimenpiteet yhteisön suosiman kestävän ja turvallisen liikkuvuuden edistämiseksi aktiivisella ja konkreettisella tavalla alan keskeisten toimijoiden tuella ja yhteistyössä näiden kanssa, olivatpa nämä sitten julkisia, yksityisiä, kansallisia, alueellisia tai kansainvälisiä, tällä alueella toissijaisuusperiaatteen toteutuminen edellyttää tiivistä yhteistyötä alan toimijoiden kanssa sellaisten yhteisvaikutusten luomiseksi, jotka ovat omiaan edistämään mahdollisimman tehokkaasti yhteisten tavoitteiden saavuttamista, suunnitellut toimet joko edeltävät sellaisia toimenpiteitä, joita rahoitetaan liikennealan tutkimusta koskevasta erityisohjelmasta yhteistä etua koskevina Euroopan laajuisiin verkkoihin kohdistuvina toimina, tai ne ovat seurausta tällaisista toimenpiteistä taikka niillä täydennetään tällaisia toimenpiteitä, ON PÄÄTTÄNYT SEURAAVAA: 1 artikla Tämä sopimus koskee kestävän ja turvallisen liikkuvuuden varmistamiseksi ja sen edistämiseksi toteuttettavan yhteisen liikennepolitiikan ja Euroopan laajuista liikenneverkkoa koskevan politiikan määrittämistä ja täytäntöönpanoa. 2 artikla Komissio vastaa 1 artiklan täytäntöönpanosta ja voi toteuttaa tämän päämäärän saavuttamiseksi tarpeelliseksi katsomiaan toimenpiteitä, erityisesti: - kerätä, käsitellä ja levittää järjestelmällisesti Euroopan yhteisön ja kolmansien maiden liikennettä koskeviin toimiin liittyviä tietoja, - osallistua sellaisten elinten järjestämien erikoisalojen konferenssien ja seminaarien järjestämiseen, joiden tavoitteet ovat yhteensopivia yhteisön tavoitteiden kanssa, - tukea, tarvittaessa säännöllisellä toiminnalla, kansallisten tai kansainvälisten, julkisten tai yksityisten järjestöjen suorittamia arviointitoimia, jotka edistävät tehokkaasti ja välittömästi yhteisen liikennepolitiikan tavoitteiden toteutumista, - kannustaa tukea teknistä yhdenmukaistamista Euroopan laajuisen liikenneverkon yhteentoimivuuden ja liikenteen sisämarkkinoiden parhaan mahdollisen toimivuuden varmistamiseksi, - tukea aloitteita, joiden tarkoituksena on tarkentaa, kehittää ja edistää Euroopan laajuisen liikenneverkon teknisiä sekä ympäristöön ja talouteen liittyviä piirteitä ja verkon laajentamista kolmansiin maihin, - kannustaa liikennealaan liittyvää koulutustoimintaa, erityisesti liikenneturvallisuuden ja ympäristönsuojelun tason parantamiseksi ja edistämiseksi, - arvioida komission tai kolmansien liikkuvuuden edistämiseksi toteuttamia toimia teknisesti ja taloudellisesti, - suorittaa toimien ja hankkeiden kustannushyötyanalyysejä. 3 artikla 1. Toteuttaakseen nämä toimenpiteet komissio voi erityisesti: - tehdä sopimuksia yksityisten tai julkisten elinten kanssa julkisia hankintoja koskevien menettelyjen mukaisesti, - antaa osarahoitusta mihin tahansa yksityisen tai julkisen, kansainvälisen tai kansallisen elimen käynnistämään hankkeeseen enintään 50 prosenttiin asti hankkeen kokonaiskustannuksista tai tätä suuremman määrän, jos se on perusteltua toimenpiteen poikkeuksellisen merkityksen vuoksi yhteisölle, - osallistua sellaisten liikenteen alan julkisten tai yksityisten kansainvälisten järjestöjen toimintatalousarvioon, joiden jäsen yhteisö on tai joihin se aikoo liittyä. 2. Jos se on perusteltua toimien luonteen ja olosuhteiden vuoksi toteutetaan tarjouspyyntöjen julkistamista koskevat asianmukaiset toimet ja määritellään yhteisön toimiin sovellettavat yksityiskohtaiset säännöt. 3. Yhteisön toimet määräytyvät ensisijaisesti sen mukaisesti, - mikä on toiminnan merkitys yhteisen liikennepolitiikan ja Euroopan laajuisen liikenneverkon tavoitteiden toteutumiselle, - mikä on toiminnan ulottuvuus yhteisössä ja erityisesti, onko osallistuminen siihen monikansallista, - onko toiminta luonteeltaan kokeilevaa tai innovatiivista ja mitkä ovat sen levittämisen ja laajentamisen mahdollisuudet yhteisön alueella, ja - millä tavoin kyseinen toiminta edistää kolmansien maiden kanssa tehtävän yhteistyön kehittämistä. 4 artikla Ennen viimeisen maksuerän maksamista on suoritetut maksut tarkastettava aina perusteellisesti ottaen huomioon sopimusvelvoitteet, joihin tuensaaja on sitoutunut, sekä liiketalouden ja moitteettoman varainhoidon periaatteet. Kaikkiin sopimuksiin, jotka komissio tekee tuensaajien kanssa, sisällytetään petosten vastaista menettelyä koskevat ehdot (muun muassa sopimuksen täyttämistä koskeva valvonta, määräajoin toimitettavat kertomukset ja taloudellista valvontaa koskevat toimenpiteet). 5 artikla Budjettivallan käyttäjä päättää vuosittain näihin toimiin varattavien määrärahojen kokonaismäärästä. 6 artikla Komissio antaa kolmen vuoden välein ja ensimmäisen kerran vuonna 2001 Euroopan parlamentille, neuvostolle, talous- ja sosiaalikomitealle ja alueiden komitealle kertomuksen määrärahojen käytöstä sekä arvion siitä, kuinka ne ovat edistäneet yhteisön päämäärien saavuttamista. 7 artikla Tämä päätös tulee voimaan 1 päivänä tammikuuta 1998. (1) KOM(92) 494 lopullinen, EY:n tiedote, täydennysosa 3/93. (2) Euroopan parlamentin päätöslauselma yhteisen liikennepolitiikan tulevasta kehityksestä, EYVL N:o C 44, 14.2.1994, s. 53. (3) EYVL N:o C 352, 30.12.1993, s. 11. (4) Neuvoston päätelmät, tehty 7 ja 8 päivänä kesäkuuta 1993. (5) KOM(95) 302 lopullinen, 12.7.1995.